KKULBEE EDUCATION
GALING AKONG LIBERAL ARTS KAYA DI AKO NAKAKAUNAWA SA FRACTIONS
Liberal arts track ka?
Pero madali lang ang math n'yo. Ba't ka umabsent?
GALING AKONG NATURAL SCIENCES KAYA DI AKO NAKAKAUNAWA NG MGA TEMA
Ba't ka umabsent sa Korean language?
Di ka pa rin nakakabasa?
Kumalat na ba ang balita?
Pa'no ka?
Akin na.
Pag ginawa natin 'to, parang tayong dalawa ang may hawak.
Magsalitan tayo.
Baliw talaga 'yon.
Kilala mo ba ang baliw na 'yon?
Anak siya ng tita ko.
Pero di ko siya totoong tita.
Ampon ako.
Nakatira ako sa ampunan.
Mabuti naman.
Di ka ba masaya na di mo siya totoong kapatid?
Son Hae-yeong,
di ka puwedeng bumisita sa alma mater mo na ganiyan ang suot.
Pasaway ka.
Nandito ka ba bilang guardian ni Nam Ja-yeon?
Ma'am, tumawag nga kayo ng pulis.
Pinapabayaan kasi ng mama ko ang ampon niya.
Dapat bawiin na ang mga karapatan niya.
Ang mga karapatan mo bilang tao ang dapat bawiin!
Nasa ospital ang nanay mo dahil sa nakababata mong kapatid.
Tapos, heto ka't sinisiraan ang mabuti mong ina?
Di ko naman siya tunay na kapatid.
Hindi 'yon ang mahalaga.
Madalas siyang magloko sa Math class niya.
Pero ngayon, di na talaga siya pumapasok.
-Ano'ng gagawin natin sa kaniya? -Nagloloko siya?
Di siya nagsusulat?
'Yan lang ang ginagawa niya sa bahay.
Kaya nga.
Dapat nag-aaral ang pobreng bata, di dapat siya nagsusulat ng kung ano-ano.
Di kumikita ng pera ang mga writer.
Di natin alam kung ano ang isusulat niya sa susunod na sampung taon.
Malay mo, mga bestseller.
Naku.
Pinapatawa mo ako.
Di para sa lahat ang pagsusulat.
Sigurado akong may nagsabi rin niyan kay Park Wan-suh,
pero sa edad na 40 nakagawa siya ng libro.
Park Wan-suh?
'Wag mong ikumpara si Ja-yeon sa kaniya.
Kalokohan 'yan.
'Wag ka magsasalita ng tapos.
Puwede maging sikat na writer si Ja-yeon paglaki niya.
Puwede rin siya maging mamamatay-tao.
Tinatakot mo ba ako?
Suportahan n'yo na lang siya.
Pag nagtagumpay siya, maipagyayabang n'yo 'yon.
Kung di naman, siya naman ang magdudusa.
Ang suporta, pasanin lang 'yon sa tumatanggap.
Walang mawawala sa nagbibigay no'n.
Son Hae-yeong.
EPISODE 4
'Yong baliw na…
Si Manager Son Hae-yeong 'yong babaeng 'yon?
Oo.
Buhay nga naman, ano?
Hindi ko akalaing magtatrabaho siya sa isang ordinaryong opisina.
"Ordinaryo"?
Ikaw, nagsusulat ka pa rin ba?
Oo. Siyempre.
Puwede mo ba i-send sa 'kin ang gawa mo?
May nasabi ba ako?
Nagpaplano ang kompanyang mag-publish ng mga kuwentong pambata,
at naisip kong baka matulungan kita.
Ano kasi…
A…
Hindi kasi pambata
ang mga sinusulat ko.
A, mga kuwentong pang-matanda ba?
May nabasa ata akong article tungkol sa genre na 'yan.
Mukhang malawak ang mga tema.
-May kalupitan, pag-unlad, at mga pabula. -Ano'ng sinusulat mo?
Pa'no ko ba sasabihin?
Ang mga kuwento ko ay tungkol sa pagtakas sa hirap ng buhay
na puno ng makabuluhang pag-uusap.
Nagbibigay sila ng init at ginhawa
sa katawan at isipan.
Sa madaling salita, nakakaantig ang mga kuwento ko.
Curious tuloy ako.
Kung ayos lang sa 'yo, ipadala mo…
BAGONG MENSAHE MULA KAY PAKYU
-Sino 'yan? -Si Pak…
Este, ang boss ko.
Dapat mong basahin 'yan.
Pinababalik na niya ako agad.
Agad?
Baliw pala 'yan, e!
Ja-yeon.
Di ka naman naging mamamatay-tao, di ba?
Hindi.
Aalis na ako.
Oo nga pala.
Sa susunod, planuhin nating magkita, at hindi 'yong nagkataon lang.
Masaya akong nagkita tayo ngayon, Ja-yeon.
Di ko akalaing nasa iisang kompanya nagtatrabaho sina Ha-jun at Hae-yeong!
Nasa hotel na siya ngayon.
Bakit di siya sumasagot?
Sagutin mo.
Uy, dahan-dahan.
'Wag kang gumalaw.
Ang sakit.
Ang mga daliri mo…
Dahan-dahan.
Sige, huli na 'to.
Huli na talaga 'to.
Ang bigat siguro nitong lahat.
Para kang may pabrika ng bakal sa buhok mo.
Gusto mo na bang maligo?
-Ano? -Mauna ka na.
Matagal kasi ako matapos.
O, sige.
May problema ba?
Ngayon ka lang ba nakapasok sa hotel?
Unang beses mo ba 'to?
Para lang 'tong motel.
Nakapunta ka naman siguro sa isang motel?
Oo, kasama ang mga kaibigan ko sa army no'ng military service.
"Mga kaibigan"?
Wala kasing mapuntahan ang ilan sa 'min tuwing day off.
Nasa motel kayo para lang matulog?
-Wala ng ibang dahilan? -Ano'ng tinutumbok mo?
Gusto ko lang makasiguro.
Bilang ako ay may karanasan na,
pakiramdam ko
dapat kong turuan ang isang baguhan na tulad mo.
Nadismaya ka ba?
Saan?
Sa halik.
Groom, halikan mo na ang bride.
Ba't mo pa sinama 'yon?
-I-enjoy mo na lang. -Pumalakpak tayo pag naghalikan na sila.
Dapat di titigil ang bagong kasal hanggang sa humina ang palakpakan.
Ngayon, mga bisita, bigyan natin sila ng masigabong palakpakan.
Bride at groom, kiss!
Halik, hindi beso.
Nahihinaan pa siguro sila sa mga palakpak natin.
Lakasan n'yo pa!
Ayan na, groom.
Halikan mo na sa labi si bride.
-Halikan mo siya! -Halikan mo siya!
Ma'am!
Kailangan ko na umuwi.
Darating ang anak ko.
-Sandali lang, ma'am. -Ma!
-'Wag. -Pupuntahan ko anak ko.
Ma!
Tapusin na natin 'to.
Pasensiya na.
Nadismaya?
Hoy, nakakatuwang manood ng sports pag pantay ang galing ng magkalaban.
Gano'n din sa isang relasyon.
Masaya lang 'yon
pag pareho silang may karanasan.
Unang beses ko sa hotel,
hindi sa ibang bagay.
Ba't ayaw mong ipikit ang mga mata mo?
Bakit? Di mo pa nagagawa nang nakadilat ang babae?
May nagturo ba sa 'yong humalik pag nakapikit lang siya?
Naku, maligo ka na lang.
Marami tayong gagawin.
Ano pa?
Ginagawa 'to ng mag-asawa sa gabi ng kasal nila.
Magbilang ng alay.
Mahusay ka sa pagbibilang, di ba?
Oo.
Ang galing ko.
Nakapagpigil ka, Hae-yeong.
Para kang Buddha ngayon.
Nalabanan mo ang tukso.
"Bakit hindi? May dahilan ba para pigilan ko ang sarili ko?"
"Tanong ni Ha-jun habang sinisiyasat ng mga mata niya si Yeon-seo."
"Binibigyan mo lang ako ng dahilan para ituloy 'to."
"Ang mga labi ni Ha-jun…"
Gawa 'yan ni Yeon Bo-ra,
isang sikat na writer sa web novel industry.
Siya rin ang sumulat sa naging sikat sa TV na What's Wrong with Mr. Kim?.
May mahigit isang milyong views ang sequel nitong Office Matchmaking.
Nabasa ko ang interview niya,
at malinaw ang determinasyon niya sa bagong nobela.
Gusto niya pala magsulat ng napakalaswang fiction
na nakakasira ng reputasyon
at kakailanganin 'tong itago ng mga mambabasa niya.
Di ako makapaniwala.
May tao ba talagang magsusulat sa ganiyang dahilan?
Hindi, imposible 'yon.
Kailangan muna nilang itigil ang ginagawa nila at…
Ano ba ang tinutukoy mo?
A, di n'yo alam.
At Ha-jun ang pangalan ng bidang lalaki…
Ha-jun?
Di rin ako mapalagay dahil diyan.
Di ko mapigilang maisip ka.
Talampak ang mga sex scene sa nobelang pinabasa n'yo sa 'kin,
tapos ngayon sinasabi n'yo ako ang naisip n'yo habang binabasa 'to?
'Wag, 'wag mong sabihin 'yan.
Ang weird pakinggan.
Kung ayaw n'yong harapin ang batas at ang media,
dapat makaisip kayo ng magandang paliwanag.
Hindi, a. Di kita pinag-isipan ng malaswa
para idemanda mo ako.
Hindi ikaw ang makakapagsabi no'n.
Alam n'yo ba kung gaano kakontrobersiyal ang bullying sa trabaho,
maging ang pagmamanipula…
Ang mama ko!
Ang mama ko…
Binabasa niya 'yan.
Ang mama…
Ang mama n'yo?
Naospital ba kayo dahil nalaman n'yong nagbabasa ng ganito
ang mama n'yo?
Hindi.
Dahil sa mga hate comment.
-Ano? -Alam mo naman,
lumaki ako sa imoral at walang-pusong pamilya.
Pero nagawa kong maging dalisay at banal,
katulad ng isang lotus.
Kaya nag-mental breakdown ako habang nagsusulat ng mga hate comment.
Bakit parang ang dali lang para sa iba na gawin 'yon?
Ano ba ang sinulat niya at nahimatay siya?
At saka, di ba dapat pag-usapan n'yo 'to ng mama mo?
Ba't sa writer kayo nagagalit?
Masasabi mo ba 'to?
"Ma, 'wag na po kayo magbasa ng mga malalaswang nobela
na tungkol sa pakikipag-sex."
Magagawa mo ba 'yon?
Magagawa mo ba?
Gagamitin ko…
ang mga hate comment ko…
para matigil ang writer.
JANG MIN-GUK: 100,000 WON WOO JI-WON: 200,000 WON
Magpahinga ka na.
Ako na ang tatapos nito.
Di kita mapagkakatiwalaan sa pera ko.
Paano ka nagpakasal sa lalaking di mo mapagkakatiwalaan?
Di ko alam na tungkol pala sa tiwala ang pagpapakasal.
Sa susunod, tatandaan ko 'yan.
Sandali, ba't ayaw mong magtiwala sa 'kin?
Ako lang ang nagbubukas ng kaha de-yero sa convenience store.
Medyo kahina-hinala ka.
Parang may tinatago ka sa 'kin.
Ano naman 'yon?
Pag napag-uusapan ang personal na bagay, tumatahimik ka o iniiba mo ang usapan.
Halimbawa,
sino 'tong nasa Canada?
Ano ang ugali ng lola mo?
Bukod sa pangalan, hitsura, at edad,
wala akong alam tungkol sa 'yo.
Di naman sa pinipilit kita.
Pero nabubuo lang ang tiwala
pag nakilala na natin ang isa't isa.
No'ng bata pa ako…
No'ng bata pa ako,
nagpakasal ang anak ng lola ko at lumipat siya sa Canada.
Naging mahirap ang buhay niya dahil sa kagandahan niya.
Anak ng lola mo?
Tiyahin mo sa ama?
O tiyahin mo sa ina?
Siya ba ang mama mo?
Pero bakit?
'Yon…
ang huling kahilingan ng lola ko.
Di raw alam ng pamilya niya sa Canada ang tungkol sa 'kin.
Kaya kung dadalawin ko siya,
magiging magulo ang lahat.
Pinalaki niya ako at gusto niyang mamuhay ako mag-isa
para sa kapakanan niya.
Pantay-pantay daw ang pagmamahal ng mga magulang sa mga anak nila,
pero ang mama ko lang talaga ang inisip ng lola ko.
Para sa kaniya,
isang malayong apo lang ako.
Ano'ng ginagawa mo?
Akala ko umiiyak ka na.
Bakit naman? Hindi na ako bata.
Nagiging bata ka talaga
pag ang mama mo ang pinag-uusapan.
Salamat sa kuwento.
Sigurado akong di 'yon madali sa 'yo.
Sinasabi ko lang
na wala akong nanakawin.
SPICE UP OUR LOVE
"BINABALAAN KITA. MAGAGALIT AKO PAG PINUNIT MO RIN ANG SHIRT…"
YEO HA-JUN
May gagong nagngangalang "Luck You" na nag-iiwan ng hate comments
sa kada episode ng Spice Up Our Love at binibigyan ka ng pangit na rating.
Alam kong wala kang pakialam sa mga ganitong bagay,
pero di magtatagal aakyat din ang rating, kaya 'wag mong pansinin 'yon.
Di mo kailangang mag-text sa 'kin ng ganitong oras para do'n.
Hindi ako apektado, kaya magpahinga ka na.
Mas mabuti na 'yong nagbabasa ka ng text
kaysa di mo 'to pansinin.
Tama.
SPICE UP OUR LOVE
EPISODE 1
MGA COMMENT
"Luck You"?
LAHAT NG COMMENTS
LUCK YOU TINGNAN LAHAT NG MGA COMMENT NG USER
MGA COMMENT NI LUCK YOU
"Di ko lubos maisip na ginagamit ang Korean alphabet…"
Nagsusulat ka nga ng hate comment.
Mahalaga ang oras,
tapos ginugugol mo 'to sa pagsusulat ng boring at mababaw na comment.
Di ka naman kumikita rito.
CASH O CHECK
CARD AT RESIBO
Mangyaring tumuloy na sa inyong flight.
Tinatawagan ng pansin ang mga pasahero.
Ang flight six ng South West Airline…
Uy, nasa airport ako.
Nagdeposito agad ako ng pera.
Ikaw talaga, Hui-seong. Puwede bang tumigil ka na sa pag-aalala?
Hindi ako 'yong tipong nawawalan ng pera.
Siya nga pala,
nandito rin si Ji-uk.
Ba't siya nandiyan?
Hinatid kami ng asawa ni Woo-jae sa sakayan ng bus papuntang airport.
Bakit ba siya nakikialam?
Kasalanan ko 'to.
Alam mo ba kung saan tayo pupunta?
-Hulaan mo. -Saan tayo pupunta?
Ibibili kita. Ano ang gusto mo?
-Gusto ko po ng laruan. -Laruan?
-Gusto mo ng manika? Sige. -Tatawagan kita pagkarating ko ro'n.
Sige, bye.
Aling kulay ang gusto mo?
Pink?
Natapos din!
Malaya ka na, partner. Puwede ka nang umalis.
Dahil nandito ka naman, gusto mo bang mag-honeymoon?
Akala ko sasamahan mo ang mama mo habang libre ka?
Hindi talaga ako malapit sa kaniya.
At di ko talaga siya gusto.
Di ka malapit sa kaniya? At di mo siya gusto?
Hindi.
Di ba pineke mo ang kasal para sa kaniya? Dahil mahal mo siya?
Siyempre, mahal ko siya.
Kaya lang,
di mo naman kailangan magustuhan ang isang tao para mahalin ito.
Puwede mo pa rin silang mahalin kahit di mo sila gusto.
Dahil ba…
nasaktan ka…
na di ka niya nakilala?
-May sakit siya… -Gano'n naman talaga siya.
"Gano'n naman talaga"?
Palaging sa iba nakatuon ang pansin at lakas niya.
Ako 'yong lagi niyang nakakalimutan at napapabayaan.
Di mahirap sa kaniyang gawin 'yon sa 'kin.
Bakit?
Kasi ako ang tunay niyang anak.
Muntik ko nang makalimutan.
Heto ang bayad mo.
Pumayag kang ampunin si Baby.
Dapat binabayaran ka sa trabahong nagawa mo.
Tanggapin mo.
Dahil ginawan mo ako ng pabor at pumunta ka rito,
aalagaan ko si Baby, 'wag kang mag-alala.
'Wag na.
Mataas lang nang kaunti sa sinusuweldo mo ang bayad ko.
Makakabili ka na ng plane ticket papuntang Canada.
Sinabi ko bang pupunta ako?
Pinakasalan nga kita para di na ako papupuntahin do'n.
Baka gusto mo lang sila tumigil kasi gusto mo rin.
Aalis na ako.
Mag-iingat ka sa biyahe.
Asawa ko!
Siguro nga mas inuna ng lola mo ang anak niya kaysa sa 'yo,
pero ikaw ang uunahin ko.
Sasabihin ko 'to para sa kapakanan mo.
Pumunta ka kung saan mo gusto,
makipagkita sa gusto mong makita,
at mamuhay sa paraang gusto mo.
Bakit…
tinatawag mo pa rin akong asawa?
Kasi…
pamilya tayo!
KIM JI-UK
Ano 'to?
Binabati kita sa kasal mo, Ms. Son Hae-yeong.
Mas maganda sana ang mundo kung di ka nagdudusa
dahil wala kang asawa o kung naikasal ka sa taong mahal mo.
Pero anuman ang piliin natin, gusto lang nating maging masaya, di ba?
Kung mahahanap mo ang tunay na kaligayahan dahil sa pekeng kasal na ito,
'yon lang ang mahalaga.
Sana maging masuwerte ka sa anumang desisyong gagawin mo.
Bilang iyong peke at pansamantalang asawa,
gusto ko habambuhay ka maging masaya.
'Yon ang huling araw
na nakita ko si Ji-uk.
3 BUWAN ANG NAKALIPAS
KKULBEE EDUCATION
"Mapupunta ang grand prize sa malikhain at makabagong business idea
na naglalayong isulong ang ating kompanya…"
EXCELLENCE PRIZE AHN WOO-JAE
Ahn Woo-jae!
Congratulations.
Mas naging matagumpay ka pa matapos ikasal.
Kayo naman, 'wag kayong ganiyan.
'Wag ka nga magkunwari sa 'min.
Nakakainis ka.
Alam mo kung gaano kahigpit ang contest, di ba?
-Ang tagal rin natapos. -Tama.
Bakit kayo nakaharang sa daanan
ng nanalo ng grand prize?
'Wag kang mayabang, puwede ba?
Naiinis ako sa 'yo.
Nakakainis man ako, pero maabilidad.
Grand prize!
-Naku, Hae-yeong. -Ms. Son at Mr. Ahn, ensayo na!
-Heto na! -Sige.
Pupunta kayo, di ba?
Nasa iisang pangkat lang tayo.
Ba't naman kami di pupunta,
kayo ang grand prize at excellence prize?
-Magkita tayo mamaya. -Di ako pupunta, maiinggit lang ako.
-Ikaw talaga. -Tara na.
Magkita na lang tayo ro'n.
Kumusta ang pakiramdam na manalo gamit ang ninakaw mong idea?
Masayang-masaya ka ba?
Mag-ingat ka pag nasa trabaho tayo.
Takot na takot, a.
Di ka dapat nagpatalo sa dating Hae-yeong
dahil mas magaling ang Hae-yeong ngayon.
AUDIO DRAMA PRODUCTION CONTRACT NAM JA-YEON
Ngayon,
opisyal nang magsisimula ang produksiyon ng audio dramang Spice Up Our Love!
Ms. Cho Min-ji, nasasabik ako sa magiging script ng drama.
Magpapatulong talaga ako sa 'yo.
Tulad ng inaasahan n'yo at ng mga tagahanga ng nobela,
sisikapin kong di lumihis sa source material.
Pero alam mo naman, ibang medium ang audio drama.
Naiintindihan ko.
Di maiiwasang mag-iba ang pagkukuwento batay sa uri ng media.
Pero uunahin natin ang magpasaya.
'Wag ka malimitahan sa source material.
Gamitin mo lang 'yon bilang gabay.
Ang astig mo at maunawain pa.
Pangako, gagalingan ko ang pagsusulat ng script.
Mabuti naman!
Mukhang maganda ang simula natin.
Gusto n'yo ba ng Korean beef para magdiwang?
Pasensiya na, may mga plano na kasi…
na ika-cancel ko.
Hindi, 'wag.
Naghanda ka na para sa date. Puntahan mo 'yon.
Uuwi na rin ako para umabot ako sa deadline.
Sa susunod na lang.
Sayang naman, pero sige.
-Ano, uuwi na ba tayo? -Sige.
-Sige, aalis na ako. -Bye.
-Mag-iingat kayo. -Bye. Salamat.
-Sandali lang, Ms. Yeon. -Bakit?
Mag-usap tayo.
Sige, mauna na ako.
Ingat ka.
Bye.
-Ano 'yon? -Kakasabi lang sa 'kin ng abogado
na matatanggap na ng hater ang reklamo natin ngayong araw.
Pakisabi sa abogado
na 'wag makipag-ayos anuman ang mangyari.
Siyempre.
Nahihirapan ka siguro.
Okay lang ako.
REQUEST PARA LUMIPAT NG DEPARTMENT
REJECTED
Ang tanga ko dahil nagtiwala ako kay Pakyu.
KKULBEE EDUCATION
Hello, sir!
Chairman Bok, ba't kayo…
Ubos na ang pasensiya ko sa 'yo!
Pa!
Ikaw talaga…
May mga gagawin ba ang CEO sa hapon?
Opo, may awards ceremony siya sa in-house contest sa loob ng 30 minuto.
Hindi siya pupunta.
-Pa! -Po?
Pa!
Pakiusap, Pa!
Ang lakas ng loob mo!
Pa!
-Halika rito! -Papa!
Sandali lang!
'Wag kang iilag.
Sandali, Pa!
BRIGHT FUTURE IDEA CONTEST AWARDS CEREMONY
"Mapupunta ang grand prize sa malikhain at makabagong business idea…"
Makinig ang lahat.
Magsisimula na sa ilang sandali ang ating programa.
Malaking bagay ang inyong pagdalo.
Muli,
magsisimula…
Ang ganda ng lighting dito, girl.
Kukuhanan kita ng litrato pag inabot na ni Mr. Bok ang award sa 'yo.
Kung gusto mong maging mayaman, pahirapan mo ang mga empleado mo!
Mabuti pa ang paglalasing, karahasan at pagsusugal.
Sa gano'n, di malalaman ng mga tao kung saang pamilya ka galing.
Pero nagsulat ka ng mga hate comment?
Pinahanap kita ng Blue Ocean Strategy, di bagong paraan para sirain ang kompanya!
Dapat siguro nambabae na lang ako tulad n'yo.
-Bastos ka! -Nambabae lang?
Nagloko siya.
Jeong-a!
Masyado mo naman ginawang mababaw.
May kasama 'yong
pagmamahal.
Naging maganda 'yon.
Tinapos ko na 'yon,
at di na tayo nagkaproblema mula no'n.
Nagkaproblema tayo, pero inalis mo.
'Yan ang ginagawa ng magaling na negosyante.
Ikaw, ayusin mo 'to nang tahimik.
Magpakulong ka o makipag-ayos ka.
Pag nakita ko ni mga inisyal mo sa balita
o sa diyaryo bago pa ipasara ang kaso,
itatakwil kita bilang anak o bilang CEO ng Kkulbee Education.
Naintindihan mo?
Ang tanga mo.
Buwisit!
Patawarin mo ako, Ma.
Tapusin mo 'to nang malinis
katulad ng ginawa ni Bok Gi-ho.
Kailan ba 'to magsisimula?
BRIGHT FUTURE IDEA CONTEST AWARDS CEREMONY
Kanina pa tayo naghihintay.
-Ang tagal naman. -Anong oras na?
Ano'ng nangyayari?
Akala ko magsisimula na.
Ikinalulungkot kong ibalita sa lahat at sa 'ting mga magagaling na awardee
na dumalo sa kabila ng kanilang mga trabaho.
Dahil sa mga hindi inaasahang pangyayari,
hindi makakadalo ngayon si Mr. Bok.
Informal ceremony na lamang ang gagawin natin.
Ano ba 'yan? Hindi pupunta ang CEO?
Niloloko n'yo ba ako?
Walang halaga ang mga award na 'yan
kung hindi ang CEO ang magbibigay.
Kung ganito pala, di dadalo ang mga taong 'to.
'Yan ba ang tinatawag mong pangitain?
Hindi maganda ang simula ng task force,
ano?
Totoo, totoo, totoo
Talagang idedemanda kita
Naglabasan ang mga hate comment
Nang biglaan
Totoo…
O, di pa pala siya umaalis.
Ms. Cho…
Di ba si Mr. Yun 'yon?
Bakit sila magkasama?
Akala ko ba may date siya?
Congratulations kay Manager Ahn Woo-jae sa pagkakapanalo ng excellence prize
sa in-house contest!
-Congratulations! -Congratulations!
-Congrats!
Aakalain mong nanalo siya ng grand prize.
Kain pa.
Panalong-panalo na siya.
Napaka-sweet pa nila.
'Yong asawa niya pa ang nagbigay ng award sa kaniya.
Heto pa.
-Masarap? -Ang sarap.
-Kumain ka rin. -Oo.
Ang sweet.
Isang nakakaantig na kuwento sa nakakalungkot…
Kumain ka. Sige pa.
Igalaw mo ang mga kamay mo, 'wag ang bibig.
Araw mo 'to. Alam mo 'yan, di ba?
Ayos lang.
Di ko naman kailangan ng drama para maging makabuluhan ang award ko.
Tama.
Para namang wala kang asawa.
May guwapo kang asawa na…
Uy, tawagan mo kaya ang asawa mo.
-Ano? -Sa totoo lang,
ang 80 porsiyento ng award mo…
-Kain. -Pinaghirapan mo naman 'yon.
Pero ang natitirang 20 porsiyento ay sa asawa mo.
Nakapasok ka dahil sa kasal mo.
Tapos suportado ka pa ng asawa mo.
Hindi ka ba naiinggit sa kanila?
Papuntahin mo na siya.
Kaya lang kasi…
Nasa Canada siya ngayon.
-Ano? Canada? -Oo, Canada.
May inaasikaso siya sa pamilya nila.
Hay naku.
Tama, nasabi mo sa 'kin.
-Nasa Canada ang mga in-law mo, tama? -Oo.
Sayang naman. Akala ko makakapunta siya ngayon.
Ms. Gong, umamin ka nga.
Gusto mo lang makita ang guwapo niyang mukha, ano?
Ako? Seryoso ka ba?
Mukha ba akong ganiyang klaseng tao?
Tama ka naman diyan.
Magtatampo talaga ako pag di kayo nag-housewarming pagbalik niya.
Oo naman, siyempre.
Siya nga pala, Manager Son…
Hindi, mali.
Para sa future task force leader,
Team Leader Son!
Congratulations sa iyong grand prize!
-Congratulations! -Congratulations!
Huli ka!
Ikaw na naman.
Tama, iba na pala ang nagtatrabaho rito.
Pasensiya na.
Ang tagal na no'n, a.
Umalis 'yong nauna sa 'kin dahil sa 'yo.
3 BUWAN ANG NAKALIPAS
Hindi kaya!
Partner, ba't di ka sumasagot sa tawag ko?
Ako na ang namili ng regalo para sa 'yo, di ka kasi sumasagot.
Tumawag ka?
-Sino ka? -Dito ako nagtatrabaho.
Si Kim Ji-uk?
Siya 'yong nagtatrabaho sa gabi.
Sigurado akong umalis na siya.
-Ako ang kapalit niya. -Umalis?
Di man lang niya sinabi sa 'kin?
Sige.
"Son Hae-yeong"?
Oo, ako 'yon.
May iniwan bang mensahe si Ji-uk?
A…
May package ka.
MEOW MEOW CAT PRODUCT SHOP
Ang numerong inyong tinatawagan ay di mahagilap.
Sumubok muli ng ibang numero.
PARTNER
Ang sama-sama mo talaga.
Kung sinuman ang may-ari ng convenience store na 'to,
magaling siya humanap ng guwapo.
O baka marami lang guwapo rito.
Gusto mo ng sigarilyo?
Oo, 'yong 6 mg Sunhill. 'Yong pinakamatapang.
Nawala na rin ang nakakainis na part-timer.
Sunhill, 6 mg.
Sunhill…
-Bumaba ka ng dalawa sa kaliwa. -Bumaba ka ng dalawa sa kaliwa.
Pakaliwa, hindi sa kanan.
Kaliwa pala.
Nahanap ko na.
Gusto mo ba magkakanser sa baga o ang ma-stroke?
NAKAKA-STROKE ANG PANINIGARILYO
KIM JI-UK
Nakakainis ang Baby na 'yon.
Naku.
HONEY AT SEA SALT CHIPS
Di ko mahanap 'yong pusa o 'yong amo.
Nandito pa 'yong pusa?
Di ba isang linggo lang dapat?
Kailangan kong mahanap 'yon para mapaalis ko.
Kung saan-saan ko na hinanap, pero wala talaga.
Kumakain, dumudumi, naglalagas, at naninira siya ng gamit pag walang tao.
Baby?
Pasaway na baby.
E di, 'wag mo nang pakainin.
Magugutom 'yon at magpapakita rin sa 'yo.
Di pa rin ba sumasagot ang part-timer?
Ano ba ang problema niya?
Masarap ang naging almusal namin sa hotel
at maayos kaming naghiwalay sa airport.
Ba't bigla siyang naglaho?
At ba't di siya sumasagot sa tawag ko?
Ngumingiyaw lang 'yan pag binabanggit ko si Ji-uk.
Naiintindihan niya kaya ako?
Umamin ka nga.
May nangyari ba sa inyo?
Wala.
Imposible 'yan.
Naglalaho lang ang isang tao matapos nilang magsama magdamag
pag ayaw mag-commit ng isa.
Sige, sabihin nating may nangyari.
Bakit siya 'yong naglaho?
May mga di man pumapatol sa 'kin, pero wala akong nakakasiping
nang isang beses.
Alam mo ba kung ba't may mga lalaki na ayaw pumatol sa 'yo?
Baliw ka talaga.
Ja-yeon, para kang…
Mayamang babae?
Ayusin mo naman manamit.
Makinig ka, Ja-yeon. Di mo suot ang mga luxury brand na 'yan.
Ginagamit ka lang nilang ad space.
-Sobra na 'yan. -Saan ka ba pupunta?
Sa…
Maglalakad-lakad.
Siya nga pala, Ms. Cha.
Ano ang pinagkakaabalahan ni Mr. Yun ngayon?
Si Tae-hyeong?
-Siguro… -May tine-text sigurong babae.
Ba't ka ba humahagikgik habang tinetext ang nobyo mo ng sampung taon?
Puntahan mo na siya at sa ibang lugar ka humagikgik.
'Wag ka dito tumambay at humagikgik.
Kainis.
Alis na ako.
YEONSEO POLICE STATION
Nandito na tayo, sir.
Di ba natatago ng suot ko
ang aking class, tindig, at kayamanan?
Para talaga kayong nagsusulat ng mga hate comment.
Mukha kayong insecure at walang trabaho.
Kailangan ba talaga 'to, Secretary Yeo?
Tanda n'yo ba ang sinabi ni Chairman Bok?
Pag may nakaalam sa katauhan mo, itatakwil niya kayo bilang anak o CEO.
Sir, itabi n'yo muna ang kapalaluan, kumpiyansa, at pride n'yo
sa ngayon.
Dito lang kayo mag-focus.
Bok Gyu-hyun, ang CEO at magiging chairman!
Secretary Yeo.
Sabihin mo nawalan kayo ng trabaho, tapos magmakaawa kayo.
Isipin n'yo ang hinaharap, ha?
Sige.
Ngayon, papraktisin natin ang paghingi mo ng tawad.
Sige.
Alam mo kung ba't ka nandito, di ba?
-Patawad. -Nagsulat ka sa online ng hate comment?
Wala ka bang ibang magawa?
-Muli, patawad. -'Wag mo akong tingnan sa mata!
Hindi ka talaga nagsisisi.
Halikayo at ikulong agad siya!
Patawarin n'yo ako!
Good boy.
Tawagan n'yo ako pag tapos na kayo.
Ikaw talaga…
Secretary Yeo.
Secretary Yeo!
Sandali. Secretary Yeo!
Secretary Yeo!
Bok Gyu-hyun.
Writer Yeon Bo-ra ng Cocoapage.
Spice Up Our Love.
Nag-iwan ka ng 103 na mga comment, 51 do'n ay nakakasakit at mapanirang-puri.
-Tama ba? -Oo.
"Luck You" ang username mo?
A, kasi suwerte ang ibig sabihin ng apelyido mo.
Opo.
E, ba't puro kasamaan ang pinapalaganap mo?
Titingnan na natin ngayon ang mga comment mo.
Basahin mo.
Ako?
Ayokong manggaling 'to sa bibig ko.
Ikaw ang nagsulat, kaya basahin mo.
"Iniwan ng babaeng bida ang oras niya sa trabaho."
"Di ako makapaniwalang binabayaran siya makipaglandian sa trabaho."
"Sa halip na budhi, kasakiman. Sa halip na kasipagan, pagnanasa…
pagnanasang sexual ang umiiral."
"Repleksiyon 'to ng tunay na pagkatao ng writer."
Inisip mo ba kung ano ang mararamdaman ng writer habang binabasa 'to?
Mas malala ang paninirang-puri kaysa paghamak, alam mo ba 'yon?
Puwede kang makulong.
"Makulong"?
Ituloy mo ang pagbabasa.
"Kung shareholder ako ng kompanya, tatanggalin ko ang boss."
"Kaya di ginagalang ang mga kabataan. Ang ginagawa lang nila sa trabaho…"
YEONSEO POLICE STATION
Secretary Yeo.
Secretary Yeo!
Tapos na ako rito.
Saan?
Ba't nandiyan ka?
Dapat handa kang sunduin ang boss mo.
Ayusin mo ang trabaho mo, ha?
Bilisan mo!
-Lagot ka ngayon. -Nandito ako sa harap.
-Sisirain kita. -Tama!
Bilis!
Bilisan mo!
Pasensiya na.
-Ayos ka lang ba? -Hello?
Nahulog mo ang phone mo.
Heto.
Ms. Yeon Bo-ra, iniimbestigahan na ng mga pulis ang hater.
-Ikaw si Writer Yeon Bo-ra? -Oo.
Ano?
Nasa Canada siguro siya para makita ang mama niya.
Malamang, kinailangan niya magpalit ng number na magagamit do'n.
Hello? Sino…
O, ikaw pala, Ja-yeon.
Kaninong number 'to?
Ano?
'Wag kang aalis.
Pupunta na ako riyan.
YEONSEO POLICE STATION
Nasa tamang lugar naman ako.
Di pa ba siya lumalabas?
Opo, sir. Nandito ako.
Mr. Bok?
Mr. Bok!
Ikaw si Mr. Bok Gyu-hyun ang CEO ng Kkulbee, di ba?
Oo, ako nga.
Ninakawan ba kayo, sir?
Hindi.
Pasensiya ka na, pero sino ka?
Magandang hapon po.
Ako si Manager Son Hae-yeong ng Education Team One
ng Kkulbee's Education.
A, ikaw 'yong nanalo ng grand prize sa in-house contest.
Opo, sir.
Dahil hindi pormal ang naging awards ceremony,
medyo nadismaya ako na di ko kayo nakita, sir.
Pasensiya ka na. Nagkaroon kasi ako ng problema.
A…
Masayang-masaya ako na nakahanap kami ng isang tulad mo
sa pamamagitan ng in-house contest.
Mataas ang inaasahan ko sa 'yo at sa bago mong business proposal.
Pamunuan mo sanang mabuti ang task force.
Gagawin ko ang makakaya ko upang maisulong ang Kkulbee
para manguna ito sa industriya.
Heto.
Iniwan 'yan ng hater sa pulis.
Hoy, ba't di mo nabanggit sa 'kin 'to?
Ba't mag-isa ka lang?
Ayokong mag-alala ka.
Tanga ka ba?
At ba't ka tumakbo?
Siya 'yong may kasalanan.
Sayang 'yong damit mo.
Sinipa mo sana ang ari niya at binigyan siya ng pera.
Naisip kong gawin 'yan,
pero natakot ako nang makaharap ko siya.
Natakot ka ba sa kaniya?
Normal lang siya tingnan.
Kinumusta niya ako nang matumba ako
at tinulungan akong pulutin ang phone ko.
Pagkatapos ay iniwan niya sa pulis.
Normal talaga siya.
Nagsusulat pala ng mga hate comment ang mga normal na tao na tulad niya.
'Yon ang kinatatakutan ko.
HANEURARI NURSING HOME
DAESEONG GOSIWON
Mr. Kim Ji-uk?
BAGONG BUSINESS DEVELOPMENT TEAM
Pakilagay niyang mesa sa gitna.
KKULBEE EDUCATION
Sir, pakilipat naman ng tanim sa tabi.
-Puwede mo bang ibaba nang kaunti? -Mag-ingat ka.
Ganiyan nga. Salamat.
TEAM LEADER SON HAE-YEONG
SULAT PARA HUMINGI NG TAWAD
Ikaw si Writer Bo-ra?
'Yan.
Uuwi na ako, sir.
Nasasanay ka na, Secretary Yeo.
'Wag mong sayangin ang oras!
Di po ako nagsasayang ng oras, sir.
Wala po akong pasok ngayon.
E, ba't nandito ka?
Makikipagkita ako sa kaibigan ko,
kaya may libre akong oras.
Kaibigan mo?
May kaibigan ka?
Opo, kaklase ko no'ng high school. Isa na siyang manunulat ngayon.
Gusto n'yo siyang makilala?
Ako ang boss mo.
Magiging komportable ba siya kung sasama ako?
Alis na. Busy ako.
Sige. Aalis na ako, sir.
Kaibigan?
Ms. Son, kailan darating ang mga bagong recruit?
Pagod ka na ba agad?
Tumatanda na yata ako.
Darating ang mga 'yon pag tapos na sila sa onboarding.
-Sino ang gustong magkape? -Ako na ang bibili.
Hindi, ako na.
Naayos ko na ang opisina ko.
Isang iced latte sa 'yo?
-Oo. -At ikaw?
Iced vanilla latte sa 'kin.
Isang IVL? Sige, tatandaan ko.
Salamat!
Hello, sir.
Imposibleng may isang bagay siya na wala ako.
May kaibigan pala 'yon.
Hulaan mo kung nasaan ako, Hae-yeong.
Kasama ko si Ha-jun!
NAM JA-YEON
Mag-enjoy ka sa date n'yo.
May alam akong masarap na kainan ng tteokbokki.
-Pasok kayo. -Hello.
Isang iced latte, iced vanilla latte, at iced americano po.
-Tatlong pressed croissants din. -Card n'yo na lang po.
Nagugutom na ako.
BINABATI ANG IKA-23 NA PANGKAT NG MGA BAGONG KKULBEE RECRUIT
Naku po.
Makikiraan.
-Sandali. -Bakit?
BAGONG RECRUIT NO A-REUM
Maraming salamat.
Mga bagong recruit, magtipon kayo.
Ikaw…
-Bakit ka… -Na-miss kita…
ma'am.
SALAMAT KAY BYEON WOO-SEOK SA ESPESYAL NA PAGLABAS
Ano ang ibig mong sabihin? Magkatrabaho kayo ng peke mong asawa?
Alam na ba niya?
Kung kinausap niya si Secretary Yeo na alam niyang nagtatrabaho sa 'kin…
Makinig ka sa 'kin.
Pag nabuking ka, magpapaseremonya ako.
Patay ka.
Na-miss mo siya, ano?
Pag nawawala si Baby,
nagrereklamo ka na di mo makita ang pusa at 'yong amo.
Ayokong makita ka ulit nang ganito, pero may nangyari kasi.
Di naman tayo naging malapit para maglihim pa sa isa't isa.
'Yan ba talaga ang iniisip mo?
Ang pagsasalin ng subtitle ay ginawa ni Janel L